als_Latn dik_Latn sag_Latn
Informacione
==========
Serbia organizon dhe financon islamizmin ekstremist në Kosovë
Në vitin 2007 serbi Milutin Jovanoviç me direktiva nga qeveria e Serbisë, blen dhe hap faqen botaislame.com. Që nga 2007 ky website në bazë ditore publikon lajme në gjuhën shqipe dhe thërret për ekstremizëm islamik.
Portali i njohur në Kosovë, sidomos për përforcimin e linjës vehabiste e selefiste në Kosovë është botaislame.com. Ky portal është krijuar nga Milutin Jovanoviç që në vitin 2007 nga Suedia. Më vonë informatat e website-it janë fshehur me pagesë.
Ka edhe fakte të tjera që Serbia ka filluar organizimin e ekstremizmit islamik në Kosovë, në mënyrë që Kosova të humbasë simpatinë e Amerikës. Në këtë mënyrë ka vepruar edhe Rusia me talebanët, kur këta të fundit një kohë kanë pasur simpatinë e Amerikës.
Shërbimi i fsheftë i Serbisë është duke vepruar në Kosovë. Zgjedhin oratorë të suksesshëm shqiptarë të cilët punojnë për interesa të Serbisë, duke ngritur tensionet ndërfetare, dhe duke krijuar ekstremizmin islamik në Kosovë.
Faktin e fotografisë e gjeni në linkun publik në internet: http://who.is/domain-history/botaislame.com
==========
Në 1944 diplomatët e SHBA shkruanin se kombi maqedonas nuk ekziston
Në faqen zyrtare të Ministrisë së Jashtme të Greqisë është publikuar një qëndrim i SHBA-ve i nxjerrë në vitin 1944, ku thuhet se kombi maqedonas nuk ekziston. “Nacionaliteti maqedonas, atdheu Maqedoni, Maqedonia autonome, vetëdija nacionale maqedonase” përbëjnë një demagogji të paarsyeshme dhe nuk përbëjnë një realitet etnik apo politik, por vetëm një maskë për qëllimet agresive kundër Greqisë. Kjo është pjesë e postës diplomatike zyrtare amerikane e dërguar nga sekretari amerikan i shtetit në vitin 1944 deri tek misionet amerikane. Kjo letër tashmë 70 vite publikohet dhe kultivohet vazhdimisht nga ministria e jashtme greke, tashmë e nxjerrë edhe në faqen zyrtare, njofton MKD.
Për Greqinë edhe tani etniteti maqedonas nuk ekziston dhe se MPJ e Greqisë shtatorin e kaluar publikoi strategjinë duke theksuar se gjithçka nisi nga mesi i viteve të 40-ta të shekullit të kaluar, kur si pasojë e Luftës së Dytë Botërore, komandanti kryesor Tito vendosi ndarjen nga Serbia të Banovinës së njohur të Vardarit (sot IRJM), duke i dhënë statusin e federatës, fillimisht duke e njohur si “Republika Popullore e Maqedonisë” dhe më pas Republika Socialiste e Maqedonisë, por duke kultivuar edhe kombin maqedonas.
Por, çfarë shkruhet në letrën e sekretarit shtetëror amerikan Edvard Stetinius më 26 dhjetor 1944. Ai ishte sekretar shteti gjatë presidencës së presidentëve amerikan Ruzvelt dhe Truman.
“Departamenti i Shtetit me shqetësim të veçantë ka vërejtur shumë zëra të përhapur propagandistik dhe gjysmëzyrtare në favor të një “Maqedonie autonome”, që vijnë kryesisht nga Bullgaria, por edhe nga partizanët jugosllav dhe burime tjera, me ambicie që edhe një pjesë e territorit të Greqisë të përfshihet në shtetin e projektuar. Qeveria jonë këto emërtime si kombi maqedonas, atdheu maqedonas apo vetëdija nacionale maqedonase i vlerëson si demagogji të paarsyeshme, që nuk përfaqëson asnjë realitet etnik apo politik, dhe në këtë sheh vetëm një maskë agresive për qëllime kundër Greqisë. Politika që përfaqëson qeveria është kundër nxitjes së çështjes maqedonase në raport me Greqinë. Pjesa greke e Maqedonisë është kryesisht e banuar me grekë, dhe se populli grek thuajse njëzëri është kundër krijimit të shtetit maqedonas. Kjo qeveri do të vlerësoj si përgjegjëse çdo qeveri apo grup që toleron apo inkurajon akte të dëmshme apo agresive të ‘forcave maqedonase’ kundër Greqisë”, thuhet në letrën e sekretarit amerikan para 70 viteve.
==========
Miroljub Jevtic: Liderët shqiptarë e urrejnë islamin
Miroljub Jevtic, serbi që e shpalli veten si ekspert të islamit thotë se liderët shqiptar e urrejnë popullin e tyre dhe çdo gjë shpirtërore siç është feja islame veç që të duken sa me evropian.
Kështu ai ka shkruar në njërën pjesë të librit të tij “Islam i Albanci” (Islami dhe shqiptarët). Përveç kësaj, ai i ka quajtur liderët kosovarë barinj me rroba evropiane, të cilët termin ateizëm e mësuan prej Serbisë.
“Të ashtuquajtur ‘lider të shqiptarëve’ për shkak të kompleksit evropian e urrejnë popullin e vet dhe çdo gjë shpirtërore siç është Islami tek ta, prandaj ne jemi fitues kur kjo ndodhë ngase çdo herë kur populli shqiptar pret me së shumti nga liderët e tyre, atëherë zhgënjehet nga ta sepse janë më se të gjithë pa moral shpirtëror dhe janë plle e ateizmit që arrita personalisht të ua imponoj në literaturën e tyre dhe krenohem me këtë gjë ngase janë patriot që si term e mësuan këta barinj me rrobe evropiane nga ne”,
“Liderët laik shqiptar do të krenohen me ortodoksizmin tonë apo kryqin katolik ne Kosovë në kohën kur atje janë religjion minoritar dhe çdo gjë autoktone që i ruajti si shumicë nga sllavizmi ishte Islami dhe shumë shpejt duke mos e vërejtur shqiptarët, hanë si ne, pinë si ne, flenë dhe argëtohen si ne dhe brenda njëzet vitesh Serbia do të ketë këtë krahinë pjesë të sajën duke llogaritur edhe në Shqipërinë”.
Burimi: http://www.gazetaexpress.com/?cid=1%2C15%2C131021
==========
Roberts: Të ndryshohen kufijtë, të bashkohen Kosova dhe Shqipëria
Ish ambasadori britanik në Serbi, Ivor Roberts, në një intervistë për B92, angazhohet për një politikë më realiste dhe një realitet të ri politik në Ballkan, përkatësisht në raportet diplomatike. Në këtë kuadër, ai prezanton një mendim ndryshe për kufijtë, duke deklaruar se ata janë të ndryshueshëm.
Ai ka deklaruar se kufijtë në Ballkan mund të ndërrohen, përkatësisht, se korrigjimi i kufijve në Ballkan, mund ti kontribuojnë paqes së përhershme.
“Çështja e kufijve është çështje e mundimshme e shekullit njëzet. Mendoni vetë se çfarë problemi kishte sjellë kjo çështje gjatë arbitrazhit në vitin 1916 në Levant, e këto probleme edhe sot e kësaj dite janë aktuale. Në atë kohë dy diplomat, një britanik dhe një francez, Siks dhe Pikot, kishin vizatuar hartën që prezantonte sferën e interesave britanike dhe franceze pas përfundimit të Luftës së Parë Botërore. Pastaj, dihet mirëfilli se çfarë probleme kishin lindur me kufijtë pas përfundimit të luftërave ballkanike me vizatimin e tyre në Konferencën paqësore të Londrës, në prag të fillimit të Luftës së Parë Botërore, kur u themelua shteti i ri i Shqipërisë, kur në mënyrë automatike shumica e shqiptarëve kishin mbetur të jetonin jashtë kufijve të shtetit shqiptar”, ka thënë ai, transmeton publiku.net.
“Atyre që thonë, se, qëllimi i vizatimit të ri të kufijve nuk do të duhej të ishte themelimi i shteteve mono-etnike, ju them se, e gjithë esenca e kësaj është se brenda atyre kufijve njeriu ndjehet i sigurtë. Aty ku kufijtë krijojnë ndjenjën e pasigurisë, jo stabilitetit dhe dhunës, aty kufijtë nuk kanë ndonjë funksion të dobishëm”, tha Roberts.
Roberts thotë se pret që “roli i kufijve të humbë dhe të bëhet i parëndësishëm, ashtu si është në rajonin e Schengenit, kur më nuk dini a jeni në Francë apo Gjermani. Megjithatë, që kjo të ndodhë, duhet të kalojë shumë kohë, ashtu siç është dashur në rastin e Francës dhe Gjermanisë, të cilat kanë kaluar tre luftëra brenda një shekulli”.
Sipas tij, drama e kufijve në Ballkan nuk mund të zgjidhet brenda natës. “Kufijtë në radhë të parë duhet t’i kontribuojnë sigurisë dhe stabilitetit. Kjo do të zgjasë deri atëherë kur ato do të bëhen krejtësisht të parëndësishëm”, tha ai.
Ai thotë se është për ndryshim kufijsh edhe mes Kosovës dhe Serbisë.
“Konsideroj se rajoni në veri të lumit Ibër, duhet ti kthehet Serbisë, e disa pjesë të territorit të Luginës së Preshevës ti kthehen Kosovës”.
Por ai ka edhe një qëndrim ndryshe sa i përket bashkimit kombëtar dhe shtetëror të shqiptarëve:
“Nuk shoh arsye, që pas një kohe, pse të mos bashkohen Kosova dhe Shqipëria në një shtet të vetëm, nëse këtë e duan”, ka thanë ish ambasadori britanik Ivor Roberts./Telegrafi/
==========
Dita botërore e gjuhës arabe
18 dhjetori i çdo viti shënon ditën ndërkombëtare të gjuhës arabe. Kjo datë për gjuhën arabe, është vendosur nga asambleja e përgjithshme e OKB, me një vendim që mban numrin 3190, sipas të c ilit gjuha arabe futet në listën e gjuhëve zyrtare dhe atyre të punës në OKB.
Ky vendim u mor pas një propozimi nga Arabia Saudite, gjatë seancës së 190 të këshillit ekzekutiv në Unesco-s.
Arabishtja hyn tek gjuhët më të vjetra semite dhe gjuhë semite që flitet më së shumti dhe një nga gjuhët më të përhapur në mbarë botën. Numri i arabisht-folësve i kalon 422 milionët, të cilët kryesisht janë qytetarë të vendeve arabe, shto një numër tjetër që vijnë nga vende të ndryshme.
Arabishtja është gjuha e shtatë më e përdorur në internet dhe një nga gjuhët që gëzon përhapjen më të madhe, duke ia kaluar dhe frëngjishtes apo rusishtes.
Arabishtja gëzon një status të veçantë për myslimanët, pasi ajo është gjuha e Kuranit dhe namazi nuk pranohet veçse nëse lutjet bëhen në arabisht.
==========
“Qytetar Nderi” i Shkodrës për dijetarin e shquar H. Vehbi S. Gavoçi
Pas 21 viteve, nga momenti i parë i rikthimit në atdhe të dijetarit të shquar islam me famë botërore, H. Vehbi Sulejman Gavoçi, me propozimin e Myftinisë Shkodër, Këshilli i Bashkisë Shkodër, i ka dhënë titullin e lartë “Qytetar Nderi”, në një ceremoni me rastin e promovimit të veprës së shquar të këtij dijetari: “Muhammedi alejhis-selam – Jeta dhe vepra”, ditën e shtunë, më 10 mars 2012.
Në këtë ceremoni me vlera fetare, kombëtare e shkencore, merrnin pjesë studiues dhe prijës fetarë nga të gjitha trojet shqiptare; nga Prishtina, Prizreni, Shkupi, Ulqini, Tirana etj. Sikurse nderonte me pjesëmarrjen e tij edhe Kryetari i Bashkisë Shkodër, z. Lorenc Luka, Kryetari i Këshillit të Bashkisë, z. Bardhyl Lohja, kryetarë të komunave të ndryshme, shkrimtarë, intelektualë, imamët e xhamive kryesore të Shkodrës, besimtarë etj.
Aktiviteti ka nisur me një dokumentar të titulluar: “Vehbi Sulejman Gavoçi- Dijetari që nderon një komb, një ymet”, ku është prezantuar një pjesë e mirë nga jeta dhe vepra e këtij dijetari të shquar të botës islame.
Më pas, Imam Muhamed Sytari, Myfti i Shkodrës, ka rrëfyer disa momente nga kujtimet e tij për marrëdhënien e Hoxhës së nderuar me studentët shqiptarë të dijes islame, nëpërmjet letërkëmbimit dhe kujtimeve personale.
Studiuesi islam Nexhat Ibrahimi, nga Prizreni, ka folur mbi personalitetin e hz. Muhammedit (a.s), si një i dërguar i All-llahut për të vendosur ekuilibrat në mes të shpirtërores dhe materiales në tokë.
Ndërsa imami i xhamisë “Ebu Bekër”, teologu Gilman Kazazi, ka bërë një analizë të veprës së H. Vehbi Gavoçit, ku ka nxjerrë në pah vlerat dhe dobitë e kësaj vepre që na afron përherë e më shumë me kuptimin e jetës dhe misionit të hz. Muhammedit (a.s).
Aktiviteti është përshëndetur edhe nga kryeredaktori i Shtëpisë Botuese “Logos-A”, z. Husamedin Abazi, nga Prishtina, i cili pasi ka falënderuar organizimin e kësaj ceremonie, ka nxjerrë në pah punën e madhe që ka bërë dhe bën Sh.B. “Logos-A” në drejtimin e afrimit të lexuesit shqipfolës me veprën e hz. Muhammedit (a.s). Ai i ka dhuruar një komplet me kolanën prej 6 botimesh mbi jetën e hz. Muhammedit (a.s), Kryetarit të Bashkisë Shkodër dhe Myftiut të Shkodrës.
Aktiviteti është përshëndetur edhe nga nën/kryetari i Komunitetit Mysliman të Shqipërisë, H. Bujar Spahiu, i cili ka përcjellur edhe urimet e Kryetarit të K.M.Sh, H. Selim Muça për këtë ceremoni me vlera për Shkodrën, Shqipërinë dhe besimtarët kudo.
Në fund të kësaj ceremonie, Kryetari i Këshillit të Bashkisë Shkodër, z. Bardhyl Lohja ka bërë dorëzimin e titullit “Qytetar Nderi” i Shkodrës, për dijetarin Vehbi Sulejman Gavoçi. Në pamundësi për të marrë pjesë në këtë ceremoni, titulli është tërhequr nga Myftiu i Shkodrës.
Më pas, pjesëmarrësit kanë pasur mundësi të shohin nga afër foto-ekspozitën kushtuar jetës dhe veprës së dijetarit Vehbi S. Gavoçi dhe botimet e tij të shumta në gjuhën arabe dhe atë shqipe.
==========
Pas 75 vjetësh, bashkohet familja kosovare në Turqi
Një kosovar i ka gjetur të afërmit e tij që i kishin humbur shumë kohë më parë në provincën anadolliane Yozgat, pasi daja i tij kishte ikur nga Kosova për në Turqi në kërkim të një të ardhmeje më të mirë në vitin 1938.
Hajredin Bojaxhiu, 55-vjeç, nga Prizreni, e ka gjetur dajën e tij, duke e plotësuar kështu edhe dëshirën e fundit të nënës së tij të ndjerë. Nesip Uslu, daja i Hajredinit, kishte shkuar në Turqi në vitin 1938 në moshën 19-vjeçe, dhe si pasojë, kishte humbur të gjitha lidhjet me pjesën tjetër të familjes që kishin mbetur në Kosovë.
“Daja është sjellë në Turqi për mundësi punësimi nga bashkëshorti i tezës sime më 1938. Bashkëshorti i tezës u kthye në Kosovë. Më pas ata humbën çdo kontakt me njëri-tjetrin. Nëna ime, Vezire Bojaxhiu, para se të vdiste, më 2003, si dëshirë të fundit e kishte ta gjenim axhën tonë”, tregon Bojaxhiu.
Ai i hipi aeroplanit për në Ankara dhe kishte nisur t’ia tregonte rrëfimin e tij Atilla Geylan në aeroplan. Geylan zbuloi se i biri i Nesip Uslu, Omer Uslu, ishte duke jetuar në Yozgat.
Menjëherë pasi mësoi vendndodhjen e Omer Uslus, Bojaxhiu udhëtoi në fshatin ku jetonte ai për ta takuar atë për herë të parë. /Zëri/
==========
8 MIJË FËMIJË SHQIPTARË MARRIN NËNSHTETËSINË GREKE
Ministria e Brendshme greke në një deklaratë thekson se procesi i dhënies së nënshtetësisë greke fëmijëve të emigrantëve në zbatim të ligjit përkatës që u vendos në mars 2010 nga qeveria e PASOK-ut dhe që u shpall përfundimisht si antikushtetues nga Gjykata e Lartë Administrative, në nëntor 2012 ka qenë pozitiv.
Sipas një dokumenti të paraqitur në parlament nga zëvendësministri i brendshëm, Haralambos Athanasiu, numri i aplikimeve për nënshtetësinë greke që u paraqitën nga data e hyrjes në fuqi të ligjit 3838/2010 e deri më 31.12.2012, ishte 39 772. Nga këto aplikime, morën nënshtetësinë greke 13 425 shtetas të huaj.
Raporti i zëvendësministrit shoqërohej edhe nga tabela të detajuara, që kishin të bënin me periudhën kohore nga 24.03.2010 deri më 22.08.2012, lidhur me numrin e aplikimeve për çdo periferi, si dhe vendet e origjinës të aplikantëve.
Sipas të dhënave, në periudhën nga 24 marsi 2010 deri më 22 gusht 2012, numri i përgjithshëm i personave që morën nënshtetësinë greke për arsye të lindjes në Greqi, ishte 4595 persona. Nga këta, 3501 ishin aplikantë që kishin si vend origjine Shqipërinë.
Për të njëjtën periudhë, numri i vendimeve për dhënien e nënshtetësisë greke për arsye të studimit në sistemin arsimor të Greqisë, ishte 5 550 veta, nga të cilët përsëri shumica, ose 4740 ishin shqiptarë.
26 mars 2013 (gazeta-Shqip.com)
Burimi: http://gazeta-shqip.com/lajme/2013/03/26/8-mije-femije-shqiptar-marrin-nenshtetesine-greke/
==========
FOND RESTAURIMI PËR KALANË E LIBOHOVËS
E ndërtuar rreth vitit 1800 nga Ali Pashë Tepelena, si prikë për motrën e tij Shanishane, Kalaja e Libohovës është ndër monumentet më të veçanta të kulturës në Jug të vendit. Por gjendja e saj e mjerueshme, për shkak të kthimit prej vitesh në një strehë për kafshët, ka vënë në lëvizje Institutin e Monumenteve të Kulturës. Ekspertët kanë hartuar një projekt për restaurimin e këtij objekti.
“Ndërhyrjet kryesore do të jenë në mure. Kështu, do të ndërhyhet tek muri në anën veriore, i cili ka pësuar dhe një çarje, pastrimi i bimësisë së po këtij muri, vendosja e shkallëve, të cilat janë të dyja të rrëzuara”, shprehet Altin Pango, inxhinier i Drejtorisë Rajonale të Monumenteve.
“Ndërhyrjet kryesore do të jenë në muret, i cili në murin nga ana veriore që ka pësuar dhe një çarje, pastrami i bimësisë së po këtij muri, vendosja e shkallëve, të cilat janë të dyja të rrëzuara”, thotë Bexhet Çobani, specialist i monumenteve. Një ndër veçantitë e Kalasë është se në qendër të saj, dikur ka pasur edhe një ndërtesë ku banonte familja e motrës së Ali Pashë Tepelenës. Madje edhe varri i Shanishasë ndodhet në të njëjtën hapësirë. Kalaja e Libohovës është objekti i dytë që do të restaurohet pas sarajeve të Mufit Bej Libohovës në këtë zonë.
Marrë nga faqja: http://www.gazetametropol.com/fond-restaurimi-per-kalane-e-libohoves/
================================================
EGJIPTI NJEH SË SHPEJTI REPUBLIKËN E KOSOVËS
PRISHTINË – Në ditën e 5 vjetorit të shpalljes së Pavarësisë së Kosovës, kryeministri i Qeverisë së Republikës së Kosovës, Hashim Thaçi ka pritur në një takim të dërguarën e posaçme të presidentit Morsi zëvendëspresidenten e Egjiptit, Pakinam Hassan Khalil El Sharkawy, njoftohet nëpërmjet një komunikate.
Me këtë rast kryeministri Thaçi ka deklaruar se “sot kisha kënaqësinë e veçantë të prisja në ditën e pesë vjetorit të Pavarësisë së Kosovës, të dërguarën e posaçme të presidentit të Egjiptit, presidentit Morsi, zëvendëspresidenten El Sharkawy.
Dëshiroj të falënderoj për vizitën, dhe të shpreh kënaqësinë e Qeverisë së Kosovës, popullit të Kosovës për mysafirin e veçantë dhe të dërguarën e veçantë të presidentit Morsi, sot në 5 vjetorin e Pavarësisë së Kosovës.
Mund të them lirisht se nga vizita e fundit që kam zhvilluar në Egjipt, nga takimi që kam zhvilluar me presidentin Morsi, është një angazhim aktiv nga Kajro, në mbështetje të fuqishme të Republikës së Kosovës nga Egjipti.
Sepse, ndajmë vlerat e angazhimeve dhe përkushtimeve të betejave që kemi zhvilluar si popuj për liri, për dinjitet njerëzor dhe drejtësi.
Prandaj, e dërguara e posaçme presidentit Morsi, zëvendëspresidentja El Sharkawy sjell mesazhin për institucionet e Kosovës, për popullin e Kosovës, mesazhin e konfirmimit nga presidenti Morsi se njohja nga Egjipti për Republikën e Kosovës është në rrugë e sipër.
Prandaj, dëshiroj edhe njëherë të falënderoj zëvendëspresidenten për vizitën në Kosovë. Na ka nderuar me pjesëmarrjen në 5 vjetorin e Pavarësisë së Kosovës, dhe e falënderoj për mbështetjen e fuqishme. Mund të themi lirisht se nga sot po hapet një kapitull i ri mes shtetit të Kosovës dhe Egjiptit.
Ndërsa, zëvendëspresidentja e Republikës së Egjiptit, Pakinam Hassan Khalil El Sharkawy, pas takimit me Kryeministrin Thaç theksoi:
Jam shumë e gëzuar që për herë të dytë po vij në Kosovë. Jam e kënaqur që po e gjej mirëseardhjen sërish në këtë tokë të lirisë, të rezistencës dhe të luftës për dinjitet.
Kosova për Egjiptin është simbol i lirisë, dhe tash ne të dy vendet jemi duke ndërtuar shtete të reja dhe demokratike, të bazuara në drejtësi dhe liri.
Ky është një moment i rëndësishëm historik për të dy kombet. E falënderoj kryeministrin Thaçi për mikpritjen e ngrohtë, që kam pranuar.
Egjipti që nga koha e revolucionit është duke u përpjekur që të ndjek politikën e hapjes së dyerve për Kosovën. Kemi pasur shumë vizita të ndërsjella, dhe më e rëndësishmja deri më tani ishte vizita e kryeministrit Thaçi në Kajro gjatë punimeve të Konferencës Islamike.
Ishte një hap i madh për të forcuar marrëdhëniet tona në të ardhmen. Egjipti mbështet hyrjen e Kosovës në shumë organizata ndërkombëtare, si në Bankën Botërore, në Bankën Evropiane për Rindërtim dhe Zhvillim.
Ne jemi në rrugë të ndërtimit të marrëdhënieve pozitive dhe të mirëkuptimit. Kështu që, jam shumë e nderuar që jam këtu, dhe të them se Egjipti është në rrugë për të njohur Kosovën. Jam e sigurt se ky do të jetë një moment i rëndësishëm për të dy vendet, për të ndërtuar marrëdhënieve të mira në shumë fusha. Jam e sigurt se e ardhmja do të sjellë më shumë prosperitet për të dy vendet.
Gjatë ditës media të shumta elektronike dhe Webfaqe të ndryshme kanë njoftuar se “Egjipti njeh Republikën e Kosovës dhe se ndihmës-presidentja e Republikës së Egjiptit, Pakinam Hassan Khalil El Sharkawy e cila ka arritur sot për një vizitë në vendin tonë ka konfirmuar vendimin e shtetit të saj si dhe të presidentit të Egjiptit Mohamed Morsi për njohjen e Republikës së Kosovës.
(er.nu/koha/BalkanWeb)
================================================
KOSOVA KËRKON NDIHMË PËR SHKRIMIN E HISTORISË
Kosova dhe Shqipëria prej kohësh kanë nisur projektet e përbashkëta për botimet historike. Së fundmi Instituti i Historisë i Prishtinës është duke punuar me atë që e quan “makroprojektin” e tij, shkrimin e “Historisë së Kosovës” në bashkëpunim edhe me institucionet akademike dhe shkencore shqiptare.
Shkrimi i historisë së shqiptarëve nuk duket punë e lehtë për institucionet shkencore si në Shqipëri, ashtu edhe në Kosovë. Edhe në shtetin e ri të Kosovës një nga çështjet më të ndjeshme që është duke përcjellë, vazhdon të jetë shkrimi i historisë së saj. Librat historikë të botuar për Kosovën deri më tani janë të shkruar nga studiuesit, ndërsa deri më sot, me përjashtime nuk kemi një histori të shkruar nga institucionet përkatëse. “Kosova, një histori e shkurtër” e autorit Noel Malkolm, libri voluminoz “Kosova”, i Jusuf Buxhovit dhe ai i Oliver Shmidit, “Kosova-histori e shkurtër e një treve qendrore ballkanike”, janë libra të botuar viteve të fundit mbi historinë e Kosovës. Instituti i Historisë së Kosovës ka nisur vite më parë punën për përpilimin e historisë së Kosovës, por mungesa e mjeteve financiare ka bërë që ky projekt të mos finalizohet ende. Projekti është në fazën e finalizimit, por drejtues të këtij institucioni nuk kanë thënë se kur mund të përfundojë projekti. Sipas tyre, në projektin e Institutit “Historia e Kosovës” është në fazën e realizimit dhe këtë vit historianët e këtij institucioni shkencor do ta kenë prioritet angazhimin e tyre shkencor në përfundimin e këtij projekti, për të cilin kanë kërkuar edhe ndihmën e institucioneve shkencore shqiptare si Instituti i Historisë apo Akademia e Shkencave. Sipas Frashër Demajt, sekretar shkencor në Institutin e Historisë në Prishtinë për shkrimin e “Historisë së Kosovës” do të japin kontribut edhe studiues shqiptarë, ashtu edhe të huaj. Pas çlirimit të Kosovës më 1999-ën vazhdoi bashkëpunimi me institucionet kërkimore shkencore të Kosovës dhe Shqipërisë, si në realizimin e projekteve ashtu dhe në organizimin e sesioneve, tryezave, konferencave dhe simpoziumeve shkencore. Gjatë kësaj periudhe janë botuar një sërë botimesh monografike të përbashkëta.
Nga ana tjetër, Instituti i Historisë në Tiranë ka mbledhur bashkë 37 studiues nga Shqipëria, Kosova dhe trevat për të konkluduar në shkrimin e një vepre që rrok anët më të rëndësishme dhe më të përgjithshme të historisë së shqiptarëve në shekullin XX. Këta studiues kanë hulumtuar në arkivat më të rëndësishëm të botës, ku kanë gjetur me mijëra dokumente për Shqipërinë, të cilat janë sjellë në Tiranë dhe po studiohen nga historianët. Projekti i shkrimit të “Historisë së Shekullit XX”, sipas drejtorit të Institutit të Historisë, Beqir Meta, po përmbyll fazën e parë të tij.
http://www.mapo.al/2013/01/11/kosova-kerkon-ndihme-per-shkrimin-e-historise/
================================================
KMSH KËRKON DEKORIMIN E 100 PERSONALITETEVE TË LARTA ISLAME
Komuniteti Mysliman i Shqipërisë me një vendim të posaçëm i ka propozuar Presidentit të Republikës dhe Këshillave Bashkiak të disa qyteteve të Shqipërisë dekorimin e 100 personaliteteve të larta islame, që dhanë një kontribut të madh në çështjen kombëtare dhe atë fetare.
“Shqipëria dhe të gjithë shqiptarët në trojet e veta, po përjetojnë prej muajsh këtë vit jubilar të 100 vjetorit të ngritjes së flamurit, shpalljes së pavarësisë dhe themelimit të shtetit shqiptar. Edhe ne, si Komunitet Mysliman i Shqipërisë, kemi marrë iniciativën e organizimit të shumë aktiviteteve, konferencave, botimeve, promovime, e të ngjashme me këto, për të ndriçuar sadopak historinë e lëvizjeve të mëdha kombëtare për liri e pavarësi, për arsimim dhe aspirata në ndërtimin e identitetit kombëtar, ruajtjes së vlerave universale dhe trashëgimisë së madhe kulturore kombëtare.
Kështu ndër aktivitetet kryesore mund të përmenden organizimi i konferencës shkencore ndërkombëtare “Kontributi i prijësve myslimanë në formësimin e vetëdijes dhe identitetit kombëtar”, mbajtur në Tiranë në datat 28 dhe 29 shtator 2012, me pjesëmarrjen e akademikëve nga të gjitha trevat shqiptare, botimi i enciklopedisë “100 personalitetet shqiptare të kulturës Islame”, hapja e një ekspozite me fotografi të vjetra nga Shqipëria dhe Kosova të shek. XIX-XX, rikthimi i revistës “Zani i Naltë”, si një revistë periodike shkencore, pjesëmarrja në panairin e librit, etj.
Në kuadër të finalizimit të aktiviteteve tona në përkujtim të 100 vjetorit të shtetit shqiptar, Komuniteti Mysliman i Shqipërisë, bazuar në ligjet nr. 8113, datë 28.3.1996, dhe atij nr. 8652, datë 31.7.2000, i propozojmë Presidentit të Republiks z. Bujar Nishani dhe Këshillave Bashkiakë, dekorimin e figurave më të larta shqiptare myslimane, për kontributin e jashtëzakonshëm që kanë dhënë në themelimin, ngritjen dhe konsolidimin e shtetit shqiptar, kontributin për gjuhën shqipe, arsimin, etj.”, thuhet në shkresën e KMSH-së dërguar Presidentit të Republikës dhe Këshillave Bashkiakë të shumë qyteteve të vendit tonë. (KMSH)
================================================
AIITC DHURON FLAMURIN KOMBËTAR, SIMBOL I UNITETIT DHE HARMONISË
Në kuadër të vizitave në prag të festës madhore mbarëshqiptare të 100 vjetorit të Pavarësisë Instituti Shqiptar i Mendimit dhe i Qytetërimit Islam u bën dhuratë simbolike disa institucioneve flamurin shqiptar.
Në vigjilje të 28 Nëntorit, Instituti Shqiptar i Mendimit dhe i Qytetërimit Islam ndërmori nismën e dhurimit të Flamurit Kombëtar drejtuesve të lartë të institucioneve fetare në vend, në shenjë të unitetit kombëtar dhe harmonisë ndërfetare që gëzon sot populli shqiptar, teksa përgatitet të festojë me madhështi 100-vjetorin e Shpalljes së Shqipërisë shtet i pavarur e sovran. Është kjo ngjarje e shënuar, në të cilën kanë dhënë kontribut të padiskutueshëm figura dhe personalitete madhore të të gjitha bashkësive fetare në vend, si H. Vehbi Dibra, Dom Nikollë Kaçorri, Fan S. Noli etj., çfarë është nënvizuar edhe në librat e historisë shqipe, e cila është shkruar tashmë e çliruar nga vargonjtë ideologjikë të periudhës komuniste.
Dita e Parë – Vizitë në Metropolinë Katolike të Tiranës dhe Durrësit
Në kuadër të kësaj nisme, ditën e premte datë 23 nëntor përfaqësia e AIITC e përbërë nga Drejtori, Dr. Ramiz Zekaj, Kryetari i bordit drejtues Dr. Faruk Borova, Këshilltari Shkencor, z. Bedri Telegrafi dhe përgjegjësi i Departamentit të Trashëgimisë Kulturore, z. Genc Aga zhvilluan një vizitën në Metropolinë Katolike në Tiranë dhe u takuan me imz. Rrok Mirditën, Arqipeshkëv i kësaj Metropolie dhe gjithë Shqipërisë. Drejtori AIITC Dr. Ramiz Zekaj i dhuroi imz. Rrok Mirditës Flamurin Kombëtar, të qëndisur si ai që patrioti Ismail Qemali ngriti në Vlorë më 28 nëntor të vitit 1912, si dhe shprehu vlerësimet e tij për kontributin e klerit të kishës në këto 100 vjet për harmoni e mirëkuptim midis shqiptarëve, pavarësisht besimeve që u përkasin. Njëherazi ai uroi suksese të tjera edhe në 100-vjetorin e ardhshëm për gjithë besimtarët katolikë shqiptarë. Imz. Rrok Mirdita falënderoi Dr. Ramiz Zekajn për vizitën, duke e konsideruar dhuratën e tij më të bukurën, më të shenjtën. Pas një bisede të ngrohtë dhe miqësore vizita u mbyll me sukses.
Çaste nga dorëzimi i flamurit:
Dita e Dytë – Vizitë në Dioqezën Ortodokse të Shën Mërisë – Elbasan
Në ditën e dytë të nismës së AIITC për dhurimin e Flamurit Kombëtar krerëve të institucioneve fetare tradicionale në Shqipëri, delegacioni i AIITC u drejtua më datë 25 nëntor për në qytetin e Elbasanit, për të vizituar Dioqezën Ortodokse të Shën Mërisë dhe kreun e saj Atë Nikolla Markun. Veçantia e kësaj dite ishte se delegacionit iu bashkëngjit me dëshirën e tij shkrimtari i mirënjohur sirian me origjinë shqiptare, Dr.Abdulatif Arnauti, i cili ndodhet posaçërisht këto ditë në Shqipëri për të marrë pjesë në kremtimet e 100-vjetorit të Pavarësisë. Në përbërje të delegacionit ishin, gjithashtu, Prof. Dr. Arian Kadiu – kryeredaktor i revistës shkencore “Univers” dhe z. Alush Saraçi – anëtar i Bordit Drejtues të AIITC, i cili me këtë rast tërhoqi titullin “Qytetar Nderi”, që bashkia e Elbasanit ia kishte akorduar të atit të tij pas vdekjes.
Pritja nga Atë Nikolla ishte shumë e ngrohtë. Ai e vlerësoi lart nismën e AITC, duke theksuar harmoninë dhe unitetin midis shqiptarëve të besimeve të ndryshme, në të mirë të kombit dhe të shtetit shqiptar. Pas dhënies së dhuratës midis të pranishmëve u zhvillua një bisede miqësore, ku At Nikolla u tregoi miqve për veprimtarinë kombëtare të Dioqezës së tij. Në përfundim, delegacioni u largua duke i uruar atij festën e Pavarësisë.
Çaste nga dorëzimi i flamurit:
Dita e Tretë – Vizitë në Selinë e Komunitetit Musliman të Shqipërisë
Në ditën e tretë të Nismës, delegacioni i AIITC i përbërë nga Drejtori Dr. Ramiz Zekaj, Këshilltari Shkencor z. Bedri Telegrafi, shkrimtari sirian me origjinë shqiptare z.Abdulatif Arnaut dhe nëndrejtori i AIITC z. Alban Kodra, u drejtua për vizitë në Selinë e Komunitetit Musliman të Shqipërisë, ku u prit nga Kryetari i KMSH, H. Selim Muça dhe Nënkryetari z. Gazmend Aga.
Kryetari i KMSH, H. Selim Muça i uroi delegacionit mirëseardhjen dhe shprehu kënaqësinë e tij për zhvillimin e kësaj vizite simbolike në prag të festës jubilare të 100-vjetorit të Pavarësisë. Duke u nisur nga prania e z.Arnautit në delegacion, Kryetari i KMSH u interesua për historikun e diasporës shqiptare në Siri. Arnauti shpjegoi fazat e emigrimit shqiptar në Siri dhe trevat shqiptare nga ata kishin emigruar dhe me këtë rast i dhuroi kreut të KMSH një nga 61 librat e tij.
Më pas, Dr. Ramiz Zekaj i dhuroi Kryetarit të KMSH katër flamuj kombëtarë, të cilët simbolizojnë katër vilajetet shqiptare në periudhën kur u shpall Pavarësia. Kryetari i KMSH e vlerësoi këtë dhuratë nga ana e tij dhe e falënderoi delegacionin e AIITC për këtë nismë fisnike. Në këtë kontekst, delegacioni i AIITC i dhuroi KMSH një set librash nga botimi i tij më i fundit, libri “Komentimi i Kuranit dhe metodologjia e interpretuesve të tij”.
Vizita vazhdoi me biseda dhe shkëmbime opinionesh për çështje të ndryshme. Në përfundim, Kryetari i KMSH, H.Selim Muça e përcolli delegacionin me përshëndetjet më të mira dhe i dhuroi z.Abdulatif Arnauti librin e fundit të KMSH “100 personalitet shqiptare të kulturës islame”.
Çaste nga dorëzimi i flamurit:
Marrë nga faqja: http://aiitc.net/index.php?option=com_content&view=article&id=195%3Aaiitc-dhuron-flamurin-kombetar-simbol-i-unitetit-dhe-harmonise-&catid=1%3Alatest-news&lang=sq
================================================
GAZA, AMBASADA PALESTINEZE: ASHTU SI SHQIPTARËT EDHE NE KEMI TË DREJTË TË FESTOJMË PAVARËSINË
Ambasada palestineze në Tiranë tha sot se palestinezët kanë të drejtë të vetëmbrohen dhe se Izraeli duhet të dënohet nga Gjykata Ndërkombëtare e Krimeve të Rënda për të gjitha krimet që ka bërë ndaj palestinezëve.
Në një deklaratë për shtyp, që vinte si përgjigje ndaj deklaratës së disa ditëve më parë të Ministrisë Shqiptare të Punëve të Jashtme, që sipas ambasadës palestineze Shqipëria i’a hedhë përgjegjësinë e sulmeve të fundit izraelite ndaj Gazës, palës palestineze.
Ambasada shprehet se nuk ka konstatuar më parë asnjë deklaratë e cila bën përgjegjëse palën izraelite për zgjerimin e territoreve të saj ( siç bëri Europa dhe SHBA-ja), apo për sulmet e armatosura izraelite ndaj popullsisë palestineze, duke djegur fshatra, kisha, xhamia, apo duke vrarë dhe dëbuar banorët e qytetit të Jeruzalemit, apo duke mbajtur të izoluar qytetin e Gazës për disa vite me radhë.
Sipas saj, të gjitha këto konsiderohen krime, dhe Izraeli duhet të dënohet nga Gjykata Ndërkombëtare e Krimeve të Rënda.
“Ambasasda Palestineze në Shqipëri, gjithashtu shfrytëzon rastin t’i drejtohet popullit mik shqiptar, kudo që ndodhet, për t’i uruar përzemërsisht gëzuar 100-vjetorin e pavarësisë, lumturi dhe zhvillim kurdoherë! Njëkohësisht theksojmë se edhe populli palestinez ka të drejtë të festojë Pavarësinë e vet dhe për ta arritur këtë ka shumë nevojë për mbështetjen e njerëzve të lirë në botë” – përfundon deklarata.
Vetëm pak ditë më parë Ministria e Jashtme shqiptare bëri thirrje për ulje të tensioneve në Rripin e Gazës.
“Ministria e Punëve të Jashtme e Republikës së Shqipërisë shpreh shqetësimin për situatën e tensionuar në jug të shtetit të Izraelit dhe në Rripin e Gazës, ku si pasojë e goditjes me raketa nga ana e lëvizjes terroriste Hamas në brendësi të territorit të shtetit të Izraelit, si dhe kundërpërgjigjes izraelite, kanë humbur jetën civilë të pafajshëm nga të dyja palët, mes të cilëve fëmijë dhe gra.” – thuhej në deklaratën e MPJ-së.
MPJ dënonte ashpër sulmet raketore të Hamasit dhe fraksioneve të tij kundrejt shtetit të Izraelit, duke bërë thirrje për ndalim të menjëhershëm të dhunës dhe për rivendosjen e paqes.
Marrë nga faqja: http://www.panorama.com.al/2012/11/20/ambasada-palestineze-ashtu-si-shqiptaret-dhe-ne-kemi-te-drejte-te-festojme-pavaresine/
================================================
KRASNIQI PRITI NDIHMËS-PRESIDENTEN E EGJIPTIT
Prishtinë, 7 nëntor – Kryetari i Kuvendit të Republikës së Kosovës, dr. Jakup Krasniqi, priti sot në një takim ndihmës presidenten e Republikës Arabe të Egjiptit, znj. Pakinam Hassan Khalil El Sharkawy. Pasi e përshëndeti për vizitën, znj. Pakinam Hassan Khalil El Sharkawy, kryekuvendari Krasniqi vlerësoi vizitat që po bëhen ndërmjet dy shteteve -Kosovës dhe Egjiptit, ndërsa në vijim përshëndeti ndryshimet që ndodhën në Egjipt pas revolucionit, duke uruar që sa më shpejt ky shtet mik të kalojë periudhën e tranzicionit. Megjithëse, pavarësia e Kosovës ende nuk është njohur nga Egjipti, ato kanë marrëdhënie shumë të mira, u shpreh kreu i legjislativit të vendit, Krasniqi, duke përkujtuar edhe miqësinë e lashtë ndërmjet popullit egjiptian dhe popullit shqiptar. Pasi vlerësoi se Egjipti është një vend i fuqishëm dhe me ndikim, kryetari i Kuvendit Krasniqi tha se njohja e Kosovës nga ana e Egjiptit do të ndikonte shumë që edhe vendet tjera ta njohin Kosovën, efekti i së cilës do të ishte shkurtimi i rrugës drejt anëtarësimit të Kosovës në OKB, pohoi kryekuvendari Krasniqi. Në këtë frymë ai shfaqi shpresën se Egjipti shpejt do të ketë ambasadorin në Kosovë.
Duke u falënderuar për mikpritjen znj. Pakinam Hassan Khalil El Sharkawy theksoi se edhe kjo vizitë është një reflektim i ri nëpër të cilin po kalon Egjipti. Këto vizita janë shpeshtuar veçanërisht pas zgjedhjes së kryetarit të ri të Egjiptit. Tani Egjipti po kalon periudhën e formimit të institucioneve dhe ndryshimeve të gjithmbarshme, ndaj në këto rrethana, do të ndihen efektet në raportin e Egjiptit me Rajonin dhe Kosovën. Ajo shfaqi shpresën se pavarësia e Kosovës nga ana e Egjiptit do të njihet së shpejti, sepse në Egjipt po mbretëron një klimë e re edhe në lëmin e krijimit të marrëdhënieve të reja me shtetet e ndryshme të botës, e në këtë kuadër edhe ndaj Kosovës.
Znj. Pakinam Hassan Khalil El Sharkawy e përgëzoi kryekuvendarin Krasniqi për ndryshimet e bëra, si fryt i luftës së popullit të Kosovës.
Kryekuvendari Krasniqi me këtë rast i bëri edhe një vështrim të gjerë të kaluarës së hidhur të Kosovës, e cila u pushtua nga Serbia para 100 vjetësh, ka njoftuar Zyra për media dhe marrëdhënie me publikun e Kuvendit të Kosovës.
================================================
HISTORIKU I TURQISHTES
Dokumentet e para te shkruara ne gjuhen turke i gjejme rreth 1250 vite me pare. Keto dokumente te quajtura Orhun Abideler jane ruajtur deri ne ditet e sotme. Orhun Abideler te shkruara me germa Göktür-e mbi kolona guri te shekullit te VIII-te jane zbulime qe tregojne me se miri se gjuha turke eshte perdorur si gjuhe letrare para qindra viteve dhe ky fakt eshte teper i rendesishem per te pasqyruar historine e rrenjeve te thella te kesaj gjuhe.
Periudha nga fillimi i shekullit te IX- te duke vijuar deri ne gjysmen e dyte te shekullit te XIII-te, njihet si periudha e Turqishtes se Vjeter Ujgure, periudhe qe ka dhene nje sere veprash te shkruara ne gjuhen turke. Krahas veprave vellimore si Sekiz Yükmek ( Tete ngarkesa ) , Altun Yaruk (Altın Işık), ( Drita e arte ) gjate kesaj periudhe nisen te shkruhen edhe poezi ne gjuhen turke . Gradualisht kjo u shoqerua edhe me rritjen e dominimit te gjuhes turke . Tashme gjuha turke eshte nje gjuhe qe perdoret ne nje gjeografi teper te gjere.
Sërish gjate kesaj periudhe eshte pervetesuar Budizmi dhe Maniheizmi, ne shume prej veprave qe i takojne kesaj periudhe jane perçuar koncepte te lidhura me keto fe. Keshtu shkrimet e llojeve Sudur, Çatık, Vinaya dhe Abidarma te turqve budiste dhe shkrimet e llojeve Irk Bitig, Huastuanift te turqve maniheiste kane nxjerre ne pah historine e fuqishme te dialekteve te gjuhes turke.
Gjate periudhes se Turqishtes Katahanlı, qe pasqyrohej ne vepra te tilla si Kutadgu Bilig, Divanü Lûgati’t-Türk dhe Atabetü’l-Hakâyı, literarura ka ardhur duke u pasuruar dhe po ashtu eshte shtuar edhe perhapja e gjuhes turke. Se bashku me perqafimin e Islamit nga ana Turqve, nisi perdorimi i nje alfabeti te ri dhe hyrja ne nje kulture te re. Ne fjalorin e pare te gjuhes turke te shkruar nga Kaşgarlı Mahmud ne shekullin e XI-te me titullin Divanü Lûgati-eshte nenvizuar rendesia e gjuhes turke dhe eshte perhapur ideja se njerezit qe deshirojne te arrijne ne pozicione te caktuara te detyrave shteterore, duhet te mesojne gjuhen turke. Kjo situate, tregoi se edhe ne ate periudhe gjuha turke ishte shume e gjere.
Pas periudhes Karahanlı vjen periudha e turqishteve Harezm dhe Kıpçak Türkçeleri. Ndikimi i gjuhes turke u perhap ne Lindjen e Mesme duke nisur nga ajo periudhe dhe vjen deri ne ditet e sotme. Per t’u mesuar arabeve gjuhen turke jane krijuar shume fjalore. Krahas veprave si Nehcü’l-Ferâdis dhe Kısâsü’l-Enbiyâ, vepra te tilla si Codex Cumanimus qe perfshijne tekste te vleresuara nga goja e popujve turq, jane perhapur shume edhe fjalore re gjuhes turke dhe libra te gjuhes turke si Kitabü’l-İdrâk li-Lisâni’l-Etrâk ose Et-Tuhfetü’z-Zekiyye fi’l-Lûgati’t-Türkiyye.
Ne periudhen e Turqishtes Çağatay qe arriti kulmin me Ali Şir Nevayî dhe mori trajten e turqishtes se Lindjes, vijoi pasurimi i metejshem i gjuhes turke dhe botimi i nje sere veprave. Nga shekulli i XV-te deri ne shekullin e XX-te u krijuan vepra te tilla si Muhâkemetü’l-Lugateyn te cilat treguan pasurine e gjuhes turke dhe epersine e gjuhes turke ndaj gjuheve te tjera. Me kete turqishte, gjate kesaj periudhe u shkruan edhe shume libra me poezi dhe libra te tjere. Krahu lindor i turqishtes duke nisur nga shekulli i XX-te ia la vendin dialekteve bashkekohore te gjuhes turke.
Turqishtja Perendimore qe perfaqeson krahun perendimor te turqishtes nis me turqishten e Anadollit. Turqit Oghuze te cilet u vendosen ne Anadoll, nisen te krijojne edhe gjuhen e tyre te shkruar. Ne periudhen midis shekullit te XIII-te dhe te XV-te kane jetuar dhe kane krijuar vepra nga me te ndryshmet personalitete te tilla si Yunus Emre, Ahmed Fakih, Sultan Veled, Kadı Burhaneddin etj.
Pas kesaj vjen periudha e Turqishtes Osmane ku nisi te krijohet tradita e Permbledhjeve Letrare. Gjate kesaj periudhe jane krijuar shume vepra me poezi dhe Letersia Turke mori trajten e nje letersie klasike.
Periudha e Turqishtes Osmane ka perfunduar rreth shekullit te XX-te . Vendin e saj e zuri Turqishtja e Turqise. Me krijimin e Institutit te Gjuhes Turke ne vitin 1932, nisen zhvillimet per perteritjen e gjuhes per te ardhur ne trajten e sotme te turqishtes se Turqise.
Kaynak:
– Akalın, Şükrü Halûk. Türk Dili: Dünya Dili, 2010, ANKARA
http://www.tdk.org.tr/TR/dosyalar/Turk%20Dili%20Dunya%20Dili.pdf (03.10.2011)
HISTORIKU I SHKURTER I GJUHES TURKE
“Historia e shkrimeve ne gjuhen turke ka nisur me shkrimet e gjetura ne luginen Orhon gjate shekujve te VII-te dhe te VIII-te. Gjuha e zhvilluar dhe e perpunuar qe eshte perdorur ne shkrimet Orhon dhe informacioni mbi gjuhen gjetur ne burimet e fqinjeve, tregojne se gjuha turke e shkruar i ka rrenjet ne periudha shume me te hershme. Leximi i shkrimeve te gjetura se fundmi do te na çoje ne periudha me te hershme te gjuhes se shkruar. Tashme jane siguruar te dhena te rendesishme ne lidhje me moshen e gjuhes turke duke patur parasysh edhe studimet e formave dhe zerit, studimet e fjaleve te gjetura ne gjuhet e tjera. 168 fjale me rrenje turke qe tregojne kalimin nga gjuha turke ne gjuhen symere, kane bere te mundur te krijohet mendimi se gjuha turke ka te njejten moshe me gjuhen symere. Mes zbulimeve ne vendet e shenjta eshte edhe nje shkrim me dy rreshta me germa qe u ngjasojne shkrimeve te llojit Orhon, i zbuluar ne nje çanak qe i takon shekullit te katert Para Eres se Re. Ky shkrim konsiderohet si shkrimi me i vjeter i gjuhes turke.
Ne vjetaret kineze, ne nje pjese te gjetur ne vajtimet Hun, ne dy vargje dhe disa fjale, jepet mendimi rreth gjuhes turke gjate shekullit te IV te Eres se Re. Persa i takon shkrimeve te medha me karakteristika letrare ketu kemi te bejme me Shkrimet Göktürk, si Tonyukuk (725), Bilge Kağan (731) dhe Kol Tigin (732) . Fjalori dhe gramatika e pare per gjuhen turke eshte Divanu Lugati’t-Türk. Ky liber eshte shkruar ne vitin 1072 nga Kaşgarlı Mahmud.
Vepra qe permban rreth 9 mije fjale nuk eshte vetem nje fjalor dhe nje liber gramatike, por edhe nje veper monumentale qe studion gjuhen e shkruar dhe te folur turke, pasqyron vlerat kulturore. Kaşgarlı Mahmud ; ne vepren e pergatitur duke pasqyruar dhe permbledhur pasurite e fjaleve te grupeve shoqerore si Karahanlı, Uygur, Oğuz, Kıpçak, Kırgız dhe te grupeve te tjera te ngjashme pergatiti vepren Divanu Lugati’t Türk te cilen e cilesoi si Fjalor te Dialekteve te gjuhes turke. Kaşgarlı Mahmud, arriti te mbledhe mbi 20 lloje te gjuhes se shkruar e te folur turke duke sjelle nje te vertete shkencore. Keto gjuhe te shkruara dhe te folura jane te bazuara ne elemente gjuhesore te perbashketa dhe me kalimin e kohes kane vijuar zhvillimin e tyre te brendshem duke marre sot trajten e gjuheve te shkruara dhe zyrtare .” (Akalın 2010:1)
—————-
Burimi:
– Akalın, Şükrü Halûk. Gjuha Turke : Gjuhe Boterore , 2010, ANKARA
http://www.tdk.org.tr/TR/dosyalar/Turk%20Dili%20Dunya%20Dili.pdf
================================================
DOKUMENTI ORIGJINAL I PAVARËSISË SË SHQIPËRISË GJENDET NË STRUGË?!
Mundësia që ky supozim të jetë i saktë përforcohet me faktin se viti i humbjes së gjurmëve të dokumentit të aktit të pavarësisë koinçidon me vitin kur Qazim bej Vlora (djali i Ismajl Qemajlit) është shpërngulur nga Shqipëria për në Strugë. Dëshpëruese është pjesa e historisë që tregon se dokumenti origjinal mund të ketë përfunduar në ndonjë deponi të bërlloqeve në Strugë.
Është shumë e besueshme që dokumenti origjinal i pavarësisë së Shqipërisë të gjendet në Strugë, vlerëson historiani :lirim Dervishi. Në një vështrim të tij historik, këtë tezë të vet historiani Dervishi e mbështet në faktin se pikërisht në Strugë në 17 vitet e fundit të jetës së tij, jetoi djali i dytë i Ismail Qemalit, Qazim bej Vlora.
“Ai nuk iu nda për asnjë çast babait të tij në rrugëtimin drejtë shpalljes së pavarësisë, por edhe më vonë, derisa plaku i urtë (Ismail Qemali) do t’i mbyllte sytë në janar të vitit 1919. Qazim bej Vlora ishte sekretar personal i Ismail Qemalit, ndërsa pas shpalljes së pavarësisë ishte edhe shef i kabinetit të tij. Për të siguruar një pjesë të madhe të dokumentacionit të shtetit shqiptar, Qazim bej Vlora i sjell ato në Strugë. Ai mori me vete edhe një sasi të konsiderueshme të librave nga biblioteka personale, të cilat kohë pas kohe i shfletonte dhe u’a huazonte miqve dhe shokëve strugan si Riza Pollozhanit, Belul Kadi Efendiut etj”, thotë Dervishi.
Ai thotë se mundësia që këto supozime janë të sakta përforcohen me faktin se viti i humbjes së gjurmëve të dokumentit të aktit të pavarësisë koinçidon me vitin kur Qazim bej Vlora është shpërngulur nga Shqipëria për në Strugë.
“Qazim bej Vlora, si intelektual i ngritur, pas vdekjes së të jatit e ka ditur rëndësinë e dokumenteve, prandaj ndoshta një pjesë të mirë të tyre i ka marrë me vete. Ndoshta dokumente të tjera me rëndësi historike, ndër to dhe dokumenti i aktit të shpalljes së pavarësisë mund të gjenden në muret e kësaj shtëpie”, thekson historiani Dervishi.
Dëshpëruese është pjesa e historisë që tregon se dokumenti origjinal mund të ketë përfunduar në ndonjë deponi të bërlloqeve në Strugë, por ekzistojnë shpresa se dokumenti mund të jetë ende i fshehur në muret e shtëpisë ku ka jetuar Qazim Bej Vlora.
“Nga dëshmitarët e kohës, pas vdekjes së Qazim beut, nga shtëpia janë nxjerrë një sasi e madhe librash e dokumentesh nga punëtorët e pastrimit komunal. Në vitin 1975 shtëpia bëhet pronë e Ramazan Azizit, i cili bënë disa riparime të vogla, sidomos në çati. Nga biseda e zhvilluar me pronarin aktual, mësojmë se në çati janë gjetur një sasi librash me shkrim arab, të cilat i ka hedhur. Më pas vazhdon se në katin e parë ka prishur një mur të brendshëm me trashësi të madhe, në brendinë e të cilit ka gjetur libra dhe letra në gjuhën arabe të vendosura në një polisë brenda murit, të cilat poashtu i ka hedhur. Pronari i shtëpisë dyshon se në muret e trasha të shtëpisë ende mund të gjenden dokumente me vlerë, ndër to ndoshta edhe dokumenti i Aktit të shpalljes së Pavarësisë së shtetit shqiptar”, vlerëson historiani Çlirim Dervishi. (LAJM Maqedoni)
================================================
VEZIRËT E LARTË TË PERANDORISË OSMANE ME ORIGJINË SHQIPTARE
1. Zaganos Pasha
2. Gedik Ahmed Pasha
3. Davud Pasha
4. Dukakinzade Ahmed Pasha
5. Pargali Ibrahim Pasha
6. Ayas Mehmed Pasha
7. Çelebi Lutfi Pasha
8. Kara Ahmed Pasha
9. Lala Kara Mustafa Pasha
10. Koca Sinan Pasha
11. Serdar Ferhad Pasha
12. Yemisçi Hasan Pasha
13. Gumulcineli Damad Nasuh Pasha
14. Ohrili Huseyin Pasha
15. Mere Huseyin Pasha
16. Tabaniyassi Mehmed Pasha
17. Sultanzade Mehmed Pasha
18. Kara Dev Murad Pasha
19. Tarhoncu Ahmed Pasha
20. Zurnazen Mustafa Pasha
21. Koprulu Mehmed Pasha
22. Koprulu Fazıl Ahmed Pasha
23. Koprulu Fazıl Mustafa Pasha
24. Arabaci Ali Pasha
25. Amcazade Koprulu Huseyin Pasha
26. Koprulu Numan Pasha
27. Hacı Halil Pasha
28. Ivaz Mehmed Pasha
29. Ivazzade Halil Pasha
30. Alemdar Mustafa Pasha
31. Çavusbasi Memis Pasha
32. Mustafa Naili Pasha
33. Avlonyali Mehmed Ferid Pasha
34. Said Halim Pasha
35. Ahmed Izzet Pasha”
================================================
VRIONASIT
Sfond historik
Vrioni, një nga familjet më të mëdha aristokrate shqiptare, të njohura ndryshe si konaqe ose oxhaqe, ndër të cilat më të rëndësishmet janë: Vrionasit e Beratit dhe Fierit, Vlorajt e Vlorës, Toptanasit e Tiranës, Biçakçinjtë e Elbasanit, Dinot e Janinës dhe Prevezës, Vërlacët e Elbasanit dhe Bushatllinjtë e Shkodrës, Këlcyrajt e Këlcyrës, Markagjonët e Mirditës, etj. Titujt distinktivë që mbaheshin nga anëtarët e ketyre familjeve, zakonisht Pasha ose Bej, korrespondonin me poste të catuara në administratën e Perandorisë Osmane, qëndrore apo lokale, të cilat jepeshin me Ferman ose Berat (Dekrete) të Sulltanit të Perandorisë Osmane.
Burime të shumta pohojnë se Vrionasit janë pasardhës të dinastisë bizantine të Paleologëve, shfaqur si Perandorë të Bizantit rreth mesit të shekullit XI. Pas shpërbërjes së Perandorisë Bizantine, Paleologët u shfaqën si princër e sovranë në principata të ndryshme dhe u shpërhapën nëpër Evropë: në Venecia apo në Romë, në Rusi apo në Francë. Nën ndikimin e osmanëve një pjesë e Paleologëve u bënë muslimanë. Në veprën e tij Udhëtim nëpër Greqi, Pouqueville, ish konsull i përgjithshëm i Francës pranë Ali Pashës së Janinës, përmend një ndër paraardhësët e Vrionasve, Omer Pashë Vrionin (i pari), si pasardhësin e njërës prej degëve të kësaj dinastie. Të njëjtën gjë pohon edhe Aravantinos në veprën e tij Kronografia e Epirit.
Po këto burime, ashtu si dhe shumë të tjera tregojnë se Vrionasit janë shfaqur në Vilajetin e Janinës rreth mesit të shekullit të XVII si spahinj timariotë, pikërisht në zonën e Beratit. Që prej fillimeve të saj familja shfaqet e integruar në administratën osmane dhe kjo traditë vazhdoi deri në ditët e fundit të Perandorisë Osmane në trojet shqiptare. Omer Pashë Vrioni (i pari) numërohet si një prej gjenaralëve më të njohur të Perandorisë Osmane të fillim-shekullit XIX, cili u shqua në betejat e Egjiptit kundër Napoleonit dhe në rrethimin e Mesolongit. Ndërkaq, është i pamohueshëm fakti që Vrionasit qenë ndër patriotët më të shquar të trojeve shqiptare dhe kontributi i pasur patriotik që ata dhanë, shpesh i vuri në konflikt interesash jo vetëm me njëri-tjetrin por edhe me Portën e Lartë, e cila nuk ngurroi të internonte, rast ky i Mehmet Ali Pashë Vrionit, pjestarë të kësaj familjeje.
Kontributi patriotik i Vrionasve dendësohet me Mehmet Ali Pashë Vrionin, i cili qe anëtar i Komitetit Qendror për Mbrojtjen e të Drejtave të Shqiptarëve, i Komitetit të Janinës, i Shoqërisë së Stambollit dhe përfundimisht Nënkryetar i Lidhjes së Prizrenit 1878, anëtar i të cilës ish dhe Omer Pashë Vrioni. Më vonë Ilias Bej Vrioni dhe Sami Bej Vrioni ishin ndër nënshkruesit e Deklaratës së Pavarësisë së Shtetit Shqiptar 28 Nëntor 1912. Në ditët e errëta të Luftës së Parë Botërore, ndërsa trojet shqiptare qenë të pushtuara nga të gjitha anët, Sami Bej Vrioni dhe Qemal Bej Vrioni, do të tentonin të gjenin shpëtim në Kongresin e Durrësit në Dhjetor 1918, tek i cili qenë të dy delegatë përfaqësues së Beratit. Sërish më 1920 Ilias Bej Vrioni, ish kryetar i Shoqatës Bashkimi, do të udhëhiqte delegatët eBeratit për në Kongresin e Lushnjës, ndër të cilët edhe Hysen Bej Vrionin, kongres i cili përforcoi themelet e shtetit të ri shqiptar.
Ndërkaq, aktiviteti i Vrionasve nuk ish vetëm politik, por edhe kulturor. Nyzhet Bej Vrioni, anëtar i Shoqatës Bashkimi dhe delegat nëKongresin e Triestes 1913, do të merte pjesë gjithashtu si delegat në Kongresin e Manastirit më 1908. Punën e tij për çështjen e gjuhës shqipe do ta ndiqte më pas Kahreman Pashë Vrioni si delegat në Kongresin e Elbasanit në Shtator 1909, i cili pregatiti hapjen e Normales së Elbasanit, shkollë për të cilën Vrionasit dhanë kontribut të vyer fianciar dhe pedagogjik. Shkolla e parë shqipe në Berat u financua kryesisht nga Nyzhet Bej Vrioni dhe Kahreman Pashë Vrioni.
Ndër pasuritë kulturore që Vrionasit i lanë shqiptarëve qe dhe themelimi i qytetit të Fierit më 1864, vepër kjo e nisur nga Omer Pashë Vrioni me ndihmën e një arkitekti frëng, të cilit historia e trazuar e Shqipërisë nuk ia ruajti dot emrin, dhe e vazhduar nga i biri, Kahreman Pashë Vrioni.
Me ardhjen në pushtet të regjimit diktatorial, pas Luftës së Dytë Botërore, Vrionasit u stigmatizuan nga ideologët e luftës së klasave si simbol i tradhëtarëve e kombit dhe i armiqve të klasës. Për katër dekada rresht në të gjitha tekstet shkollore Vrionasit u lakuan si gjakëpirësit e popullit dhe bashkëpunëtorët e të gjithë armiqve të kombit shqiptar ndër shekuj, duke u kthyer kështu në armikun ideal të regjimit diktatorial.
Shteti i diktaturës shpronësoi dhe shtetëzoi të gjitha pronat e Vrionasve dhe shkatërroi shumëçka nga trashëgimia e tyre kulturore, përfshi dhe Sarajet historike të Beratit më 1947, nga të cilat ruhet vëtëm pavijoni i ku u zhvillua Konferenca e Beratit në Maj 1944. Terrori i diktaturës ekzekutoi me varje dhe pushkatim, burgosi dhe internoi në kampe përqendrimi e kampe pune të detyruar gati të gjithë anëtarët e kësaj familjeje, të cilët janë padyshim më të shumtë se emrat e sipërpërmendur. Në pamundësi për t’i përmendur të gjithë, citojmë vetëm disa raste tipike:
Më 1946, eshtrat e Ilias Bej Vrionit, nënshkruesit të Deklaratës së Pavarësisë, u zhvarrosën dhe u hodhën në lumin Osum. Më 1947,Sami Bej Vrioni, nënshkruesi tjetrër i Deklaratës së Pavarësisë, vdiq nën tortura. Qemal Bej Vrioni u ekzekutua më 1950 ndërsa Izedin Bej Vrioni më 1945. Kahreman Pashë Vrioni vdes në rretahna të panjohura më 1955. Nermin Vrioni vdiq në gjendje demence e pastrehë. Irfan Bej Vrioni denohet me burgim të përjetshëm, ndëkaq që Jusuf Vrioni denohet me 15 vite burgim.
Kontributi Patriotik i Vrionasve
Nënkryetar i Lidhjes së Prizrenit, anëtar i Komitetit Qendror për Mbrojtjen e të Drejtave të Shqiptarëve, anëtar i Komitetit të Janinës, anëtar i Shoqërisë së Stambollit.
Delegat në Lidhjen Shqiptare të Prizrenit 1878, Themelues i qytetit të Fierit më 1864
Nënshkrues i Deklaratës së Pavarësisë së Shqipërisë më 28 Nëntor 1912, Kryetari i Delegacionit të Beratit në Kongresin e Lushnjës, Kryetar i Shoqatës Bashkimi
Nënshkrues së Deklaratës së Pavarësisë së Shqipërisë më 28 Nëntor 1912, Kryetar i Delegacionit të Beratit në Kongresin e Durrësitmë 25 Dhjetor 1918
Delegat i Beratit në Kongresin e Durrësit më 25 Dhjetor 1918
Senator i Kongresit të Lushnjës më 31 Janar 1920
Delegat në Kongresin e Manastirit më 1908, Delegat në Kongresin e Triestes 1913, anëtar i Shoqatës Bashkimi
Delegat në Kongresin e Elbasanit 2-8 Shator 1909, Financoi hapjen e Normales së Elbasanit së bashku me Nyzhet Bej Vrionin dhe Islam Bej Vrionin, të cilët ishin edhe ndër profesorët e parë të saj. Hapi shkollën e parë të gjuhës shqipe në Berat së bashku me Nyzhet Bej Vrionin.
Vrionasit në Kabinetet Qeveritare Shqiptare
Kryeministër: 3 mandate, Ministër i Jashtëm: 5 mandate, Ministër i Plotfuqishëm: 2 mandate, Zv-Ministër i Drejtësisë: 1 mandat
Kryeministër: 1 mandat
Ministër i Jashtëm: 2 mandate, Ministër i Drejtësisë: 2 mandate
Ministër i Punëve Botore: 1 mandat, Ministër i Financave: 1 mandat, Ministër i Bujqësisë: 1 mandat
Ministër i Punëve Botore: 1 mandat, Ministër i Bujqësisë: 1 mandat, Ministër i Brendshëm: 1 mandat
Ministër i Financave: 1 mandat
Zëvendës-Kryeministër: 1 mandat, Ministër i Financave: 1 mandat, Ministër i Privatizimit: 1 mandat, Guvernator i Bankës së Shtetit: 1 mandat
Referencat
- 1. Voyage de la Grèce, FCHL de Pouqueville, Paris, 1820
- 2. Xhronographia tis Epeirou, Tome A, p. 302, P. Aravantinos, Athena, 1856
- 3. Mondes Éffacés: Souvenirs d’un Européen, Jusuf Vrioni, JC Lattès, Paris, 1998
================================================
MINISTRI I JASHTËM TURK, DAVUTOGLU:
KEMI PASUR 28 KRYEMINISTRA ME ORIGJINË SHQIPTARE
Ministri i Jashtëm i Turqisë, Ahmet Davutoglu ka deklaruar se Perandoria Osmane ka patur 28 kryeministra me origjinë shqiptare dhe dhjetëra të tjerë ministra. Davutoglu gjithashtu pranon se autori i himnit turk, Mehmet Akifi dhe autori i fjalorit të parë turk, Sami Frashëri, janë me origjinë shqiptare. Këtë gjë ai e ka shprehur në një intervistë për revistën “Shenja”, ku ministri Davutgolui i cilëson marrëdhëniet mes Turqisë dhe Shqipërinë, “si mburrje”.
“Populli shqiptar ka dhënë kontribute shumë të rëndësishme në jetën administrative, kulturore dhe sociale turko-osmane. Në historinë tonë të përbashkët kanë lënë gjurmë qeveritarë, ushtarakë, njerëz të letrave, intelektualë dhe artistë shumë të vyer me origjinë shqiptare. Në Perandorinë Osmane ka pasur 28 sadrezamë (kryeministra) dhe 36 vezirë (ministra) me origjinë shqiptare. Mehmet Akifi, autori i himnit tonë kombëtar, si dhe Sami Frashëri, autori i fjalorit të parë turk, që në të njëjtën kohë konsiderohet një nga njerëzit më të shquar të letrave në Shqipëri, janë të dy me origjinë shqiptare”, thotë Davutoglu.
Kreu i diplomacisë turke thekson se “midis Turqisë dhe Shqipërisë ekziston një miqësi e fuqishme, rrënjët e të cilës shtrihen në thellësitë e historisë tonë të përbashkët. Kjo lidhje midis popujve tanë na jep edhe përgjegjësinë për ta zhvilluar në çdo fushë solidaritetin dhe bashkëpunimin midis Turqisë dhe Shqipërisë. Marrëdhëniet tona dypalëshe po zhvillohen në çdo fushë duke nisur nga fusha politike, ekonomike, ushtarake, kulturore dhe ajo arsimore, në përshtatje me miqësinë historike dhe unitetin kulturor midis popujve tanë”.
Ai ka sqaruar se prania gjithnjë e më e madhe e Turqisë në rajonin e Ballkanit nuk ka të bëjë me ndonjë strategji të veçantë, por është e lidhur me zhvillimin ekonomik të këtij vendi. “Zhvillimi i fuqisë ekonomike dhe politike të Turqisë, e cila është dhe ekonomia e gjashtëmbëdhjetë më e madhe e botës dhe ekonomia e gjashtë më e madhe e Evropës, po i rrit aftësitë e saj globale dhe po i mundëson vendit tonë që t’i shpjerë përpara marrëdhëniet e saj politike, ekonomike, kulturore dhe humane me të gjithë botën. Prandaj, veprimtaria në rritje e Turqisë nuk është një zhvillim specifik vetëm për Ballkanin”, thotë ai. Ministri i Jashtëm turk nga ana tjetër pranon se “Ballkani konsiderohet për ne një rajon primar” për shkak të “lidhjeve të ngushta gjeografike, historike dhe kulturore”.
M. STAFA
/Gazeta “Shekulli”/
als_Latn unk als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn zho_Hant unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn dan_Latn unk als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn tur_Latn crh_Latn tuk_Latn als_Latn als_Latn als_Latn als_Latn unk als_Latn als_Latn tuk_Latn unk als_Latn als_Latn als_Latn als_Latn als_Latn als_Latn als_Latn als_Latn unk als_Latn tuk_Latn crh_Latn azj_Latn jav_Latn bjn_Latn crh_Latn tuk_Latn hau_Latn som_Latn ace_Latn tuk_Latn tur_Latn bam_Latn als_Latn ibo_Latn crh_Latn crh_Latn tur_Latn hau_Latn kab_Latn crh_Latn crh_Latn crh_Latn tuk_Latn tuk_Latn dyu_Latn crh_Latn als_Latn crh_Latn tuk_Latn bug_Latn tuk_Latn crh_Latn jav_Latn tuk_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn fra_Latn por_Latn fra_Latn unk als_Latn als_Latn als_Latn als_Latn als_Latn als_Latn isl_Latn als_Latn